‘மூன்றினை குருதான் பார்த்தால் முன்னேற்றம் வந்து சேரும்’ என்று சாஸ்திரம் சொல்கின்றது. சகோதர ஸ்தானம் பலப்படுவதால் உடன்பிறப்பு களின் ஒத்துழைப்பு கூடுதலாகக் கிடைக்கும். உங்களை விட்டு விலகிய சகோதரர்கள் தானாக வந்து சேருவர். வழக்குகளில் திசை திருப்பம் ஏற்படும். பூர்வீக சொத்துக்களில் ஏற்பட்ட பஞ்சாயத்துக்கள் நல்ல முடிவிற்கு வரும். பாகப்பிரிவினைகள் சுமுகமாக முடியும். தொழில் முன்னேற்றம் உண்டு. கூட்டுத் தொழிலில் இணைந்திருந்த சகோதரர்கள் இனி விலகிக் கொள்வர். அரசுவழி உத்தியோகத்தை எதிர்பார்த்துக் காத்திருந்தவர்களுக்கு அது கிடைக்கும்.